《参选有感》
宋代·叶茵

元是江湖萧散客，谁将幽梦落南柯。
十年不调幸然好，一著才差悟处多。
肯使北山驰鹤信，且随西舍唱渔歌。
野人自喜无弹缴，却恐金章羡绿蓑。

作者简介：吴江笠泽人，字景文。不慕荣利，萧闲自放，名其所居曰“顺适堂”，与徐玑、林洪相唱和。其诗闲雅清矫，与魏野、林逋风格相近，如《古意》、《竹风水月》等多为淡泊清雅之作。著《顺适堂吟稿》五卷。